Diari Oficial de la Generalitat Valenciana


Sumari del DOGV 4005, del 23-05-2001 (2001/4603)

RESOLUCIÓ de 14 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre el Ministeri de Treball i Afers Socials i la Conselleria de Benestar Social de l'administració de la Generalitat Valenciana, per a la realització de programes experimentals de prevenció en situació de risc i tractament de famílies al si de les quals es produeixen mals tractes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/4603


Data del document
:   14-05-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració central
    * violència
    * família

RESOLUCIÓ de 14 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre el Ministeri de Treball i Afers Socials i la Conselleria de Benestar Social de l'administració de la Generalitat Valenciana, per a la realització de programes experimentals de prevenció en situació de risc i tractament de famílies al si de les quals es produeixen mals tractes. [2001/F4603]
  
Subscrit, després de la tramitació prèvia reglamentària, entre el Ministeri de Treball i Afers Socials i la Conselleria de Benestar Social de l'administració de la Generalitat Valenciana, el 29 de desembre de 2000, un conveni de col·laboració per a la realització de programes experimentals de prevenció en situació de risc i tractament de famílies al si de les quals es produeixen mals tractes, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0185/2001, i que figura com a annex d'aquesta resolució.
  
València, 14 de maig de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri de Treball i Afers Socials i la Conselleria de Benestar Social de l'administració de la Generalitat Valenciana, per a la realització de programes experimentals de prevenció en situació de risc i tractament de famílies al si de la qual es produeixen mals tractes
  
Madrid, 29 de desembre de 2000
  
Reunits
  
D'una part, l'Excm. Sr. Juan Carlos Aparicio Pérez, ministre de Treball i Afers Socials, nomenat pel Reial Decret 561/2000, de la Presidència del Govern, de 27 d'abril de 2000 (Boletín Oficial del Estado número 102, de 28.04.2000), en nom i representació de l'administració general de l'estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, (Boletín Oficial del Estado número 12), sobre competència per a celebrar convenis de col·laboració amb les comunitats autònomes.
  
I d'una altra part, l'Hble. Sr. Rafael Blasco Castany, conseller de Benestar Social de l'administració de la Generalitat Valenciana, nomenat pel Decret 11/1999, de 22 de juliol, del president de la Generalitat Valenciana, pel qual es nomenen els vicepresidents i consellers que componen el Govern Valencià, i designat com a conseller de Benestar Social mitjançant el Decret 6/2000, de 22 de maig, del president de la Generalitat Valenciana, pel qual s'assigna la titularitat de les conselleries que componen l'administració de la Generalitat Valenciana, assumint la representació orgànica de la Conselleria de Benestar Social d'acord amb el que disposa el Decret 138/2000, de 15 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, de conformitat amb l'autorització conferida per acord del Govern Valencià del dia 22 desembre de 2000.
  
Ambdues parts es reconeixen mútua capacitat per a obligar-se i convenir, i
  
Manifesten
  
Primer
  
Que la finalitat d'aquest conveni és la col·laboració entre el Ministeri de Treball i Afers Socials i la Conselleria de Benestar Social de l'administració de la Generalitat Valenciana.
  
Segon
  
Que el seu objecte és finançar conjuntament programes experimentals de prevenció en situació de risc i tractament de famílies al si de les quals es produeixen mals tractes.
  
Tercer
  
Que al Ministeri de Treball i Afers Socials li escau la protecció i promoció del menor i la família, d'acord amb el que preveuen els reials decrets 758/1996, de 5 de maig, 839/1996, de 10 de maig, 1.888/1996, de 2 d'agost, i el Reial Decret 140/1997, de 31 de gener.
  
Quart
  
Que la Conselleria de Benestar Social de l'administració de la Generalitat Valenciana té competències en matèria d'institucions públiques de protecció i ajuda de menors, d'acord amb l'article 31.27 del seu Estatut (Llei Orgànica 5/1982, d'1 de juliol), i els reials decrets de transferència 1.081/1984, de 29 de febrer; 1.055/1985, de 5 de juny; 234/1987, de 6 de febrer, i 518/1989, de 12 de maig.
  
Cinqué
  
Que d'acord amb el que estableix la regla quarta de l'apartat 2 de l'article 153 del Text Refós de la Llei General Pressupostària, en la redacció donada a aquest per la Llei 13/1996, de 30 de desembre, de Mesures Fiscals Administratives i d'Ordre Social, és procedent la subscripció d'aquest conveni de col·laboració.
  
Sisé
  
Que la Llei 54/1999, de 29 de desembre, de Pressupostos Generals de l'Estat per a l'any 2000 (BOE del dia 30), inclou un crèdit adscrit al Ministeri de Treball i Afers Socials, aplicació 73.39.5153.763.15, «Transferències corrents a comunitats autònomes», per a la realització de programes experimentals de prevenció en situació de risc i tractament de famílies al si de les quals es produeixen mals tractes; té una dotació de 223.800.101 pessetes.
  
Seté
  
Que la Conselleria de Benestar Social de l'administració de la Generalitat Valenciana garanteix l'existència de dotació pressupostària per a semblants fins.
  
Vuité
  
Que és voluntat del Ministeri de Treball i Afers Socials promoure i potenciar la realització de programes experimentals que permeten millorar el sistema de protecció a la infància en dificultat social.
  
Nové
  
Que els programes s'han seleccionat d'acord amb els criteris objectius de distribució del crèdit que, d'acord amb les comunitats autònomes es va realitzar en la Conferència Sectorial d'Afers Socials, i aprovats per l'Acord del Consell de Ministres del dia 18 de febrer del 2000 (BOE del 7 de març de 2000).
  
Desé
  
Que la Conselleria de Benestar Social de l'administració de la Generalitat Valenciana té prevista la realització de programes pilot de les característiques apuntades.
  
Per tot el que s'ha exposat, ambdues parts acorden subscriure el present conveni de col·laboració, d'acord amb el que estableix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 153 del Text Refós de la Llei General Pressupostària, i que es regirà d'acord amb les següents
  
Clàusules
  
Primera
  
Aquest conveni té per objecte establir la col·laboració entre el Ministeri de Treball i Afers Socials i la Conselleria de Benestar Social de l'administració de la Generalitat Valenciana per al desenvolupament dels programes experimentals que s'especifiquen en l'annex d'aquest conveni.
  
Segona
  
La Conselleria de Benestar Social de l'administració de la Generalitat Valenciana posarà en marxa els programes experimentals a què es fa referència en l'apartat anterior.
  
Tercera
  
Per a sufragar els costos dels mencionats programes, la Conselleria de Benestar Social de l'administració de la Generalitat Valenciana, a càrrec de la línia de subvenció 419/2000, aplicació pressupostària 35.23.62.1147.848.74, corresponent a l'exercici 2000, realitzarà l'aportació total de sis milions sis-centes noranta-vuit mil seixanta-nou pessetes (6.698.069 PTA), equivalents a quaranta mil dos-cents cinquanta-sis euros i vint-i-un cèntims (40.256,21 euros), com a participació en el finançament dels programes, d'acord amb el desglossament que es conté en l'annex d'aquest conveni.
  
Quarta
  
El Ministeri de Treball i Afers Socials, a càrrec de la seua dotació pressupostària 06.92.6945.024.15 per a l'exercici de 2000, aporta la quantitat de sis milions sis-centes noranta-vuit mil seixanta-nou pessetes (6.698.069 PTA), equivalents a quaranta mil dos-cents cinquanta-sis euros i vint-i-un cèntims (40.256,21 euros), com a participació en el finançament dels programes, d'acord amb el desglossament que es conté en l'annex d'aquest conveni.
  
Cinquena
  
El Ministeri de Treball i Afers Socials transferirà a la Conselleria de Benestar Social de l'administració de la Generalitat Valenciana la quantitat assenyalada en la clàusula quarta d'aquest conveni o la part que reste per transferir en aquell moment fins aquesta quantitat, si s'haguera efectuat la transferència d'alguna quantitat a l'empara del que preveu l'últim paràgraf de l'Acord del Consell de Ministres del dia 18 de febrer de 2000 (BOE de 7 de març de 2000).
  
Sisena
  
La comunitat autònoma haurà de:
  
A) Aplicar els fons previstos en les clàusules tercera i quarta a les despeses corresponents a l'execució i desenvolupament dels programes que s'especifiquen en aquest conveni de col·laboració.
  
B) Informar de la posada en marxa del programa i proporcionar al Ministeri de Treball i Afers Socials la informació que demane en relació amb aquest conveni.
  
C) Elaborar els documents necessaris que permeten recollir les dades tècniques sobre els programes finançats.
  
D) Remetre, en finalitzar la vigència del conveni, un estat comprensiu de les obligacions reconegudes i dels pagaments realitzats, d'acord amb el que disposa la nova redacció de l'article 153 del Text Refós de la Llei General Pressupostària (Reial Decret Legislatiu 1.091/1988, de 23 de setembre).
  
E) Comunicar qualsevol modificació que poguera sorgir en el desenvolupament i l'execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el ministeri i la comunitat autònoma, l'acceptació expressa de qualsevol variació en el desenvolupament dels programes.
  
La sol·licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del programa en qüestió.
  
Setena
  
La Conselleria de Benestar Social de l'administració de la Generalitat Valenciana elaborarà, en finalitzar la vigència del conveni, una memòria financera i tècnica de cada programa, que entregarà en els sis mesos següents i que almenys arreplegue:
  
- Data de posada en marxa.
  
- Informació econòmica.
  
- Activitats realitzades.
  
- Recursos utilitzats.
  
- Sectors atesos.
  
- Informe i resultats obtinguts de la investigació prevista en el programa.
  
- Dades estadístiques.
  
- Dificultats i propostes.
  
- Valoració del programa.
  
En el cas que la comunitat autònoma no presente la citada memòria, s'analitzarà en la Comissió de Seguiment que es regula en la clàusula desena.
  
Vuitena
  
L'informe de la investigació del programa estarà a disposició del conjunt de les comunitats autònomes, i podrà ser presentat en les reunions de directors generals competents en menors i en les comissions tècniques de coordinació interautonòmiques sobre temes de menors.
  
Novena
  
En la publicitat que es realitze en qualsevol mitjà de comunicació social sobre les actuacions derivades d'aquests programes, es farà constar expressament que aquests es porten a terme en virtut del cofinançament establit entre el Ministeri de Treball i Afers Socials i la comunitat autònoma.
  
Desena
  
Per al seguiment d'aquest conveni es crearà una Comissió Mixta de Seguiment, que tindrà com a funcions vetlar pel compliment del que estableix aquest conveni, i tractar de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
  
Estarà integrada per un representant del Ministeri de Treball i Afers Socials i per un representant de cada una de les comunitats autònomes firmants dels convenis.
  
El representant del Ministeri de Treball i Afers Socials serà designat per la directora general d'Acció Social, del Menor i de la Família, i el representant de la Conselleria de Benestar Social de l'administració de la Generalitat Valenciana pel director general de Família, Menor i Adopcions.
  
El seu règim de funcionament és el previst en la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en serà designat el president pel mateix òrgan col·legiat i actuarà com a secretari un funcionari de la Direcció General d'Acció Social, del Menor i de la Família del Ministeri de Treball i Afers Socials, designat per la directora general.
  
Onzena
  
Aquest conveni tindrà vigència durant el període d'un any des de la data de la seua firma, i, en tot cas, fins al compliment del seu objecte, excepte pel que fa a l'aportació econòmica que es compromet a realitzar la Conselleria de Benestar Social de l'administració de la Generalitat Valenciana, la qual haurà de dur-se a terme durant l'exercici econòmic de 2000.
  
Dotzena
  
Aquest conveni s'extingirà igualment en cas d'incompliment per alguna de les parts dels compromisos adquirits. En aquest cas, hauran de reintegrar-se les quantitats que s'hagueren percebut com a aportació econòmica d'aquest i que no s'hagueren destinat al/els programa/s previstos, sense perjuí de l'execució de les activitats en curs.
  
Tretzena
  
Les qüestions litigioses que pogueren derivar-se d'aquest conveni, atesa la seua naturalesa administrativa, seran sotmeses a l'ordre jurisdiccional contenciós administratiu.
  
I en prova de conformitat amb tot el que antecedeix, firmen el present conveni en dos exemplars i amb un sol efecte i quedarà un en poder de cada part, al lloc i en la data a dalt indicats.
  
El ministre de Treball i Afers Socials,
  
JUAN CARLOS APARICIO PÉREZ
  
El conseller de Benestar Social,
  
RAFAEL BLASCO CASTANY
  
Annex
  
Aportació de la Conselleria de Benestar Social de l'administració de la Generalitat Valenciana i del Ministeri de Treball i Afers Socials, per al desenvolupament de programes experimentals de prevenció en situació de risc i tractament de famílies al si de les quals es produeixen mals tractes, 2000.
  
1. Programa Experimental d'Atenció a la Infància Maltractada o en Situació de Risc: Tractament Psicològic i Assessorament Jurídic.
  
Aportació comunitat autònoma: 6.698.069 PTA
  
Aportació MT i AS: 6.698.069 PTA